E Metamorfozoù Ovidius eo kontet ar vojenn diwar e benn. Pa voe ganet Narkissos e voe goulennet ouzh an diouganer Teiresias ha mont a rafe ar bugel da gozh, hag eñ da respont : « Da gozh ez ay men em anavez. » Deuet bras ar paotr, koant e oa evel an heol, ha lorchus ken-ha-ken. Fae a reas war an nimfenn Echo, ha re all choazh, pitilh gantañ. Un deiz, e dour un eienenn, e welas e skeudenn, maz orgedas-eñ outi. E-pad deizioù e chomas dirak e skeudenn da glemmichat dre ma ne oa ket evit tapout anezhi. A-benn ar fin e varvas gant an naon, hag e choarezed an naiadezed a zougas kañv dezhañ.